WP นิวโลว์ตั้งแต่กลับเทรด! มือดีทุบท้ายตลาดฯ ฉุดหุ้นรูด 12%
WP นิวโลว์ตั้งแต่กลับเทรด! มือดีทุบหุ้นท้ายตลาดฯ ฉุดหุ้นรูด 12% ล่าสุด ณ เวลา 16.30 น. อยู่ที่ 8.25 บาท ลบ 1.15 บาท หรือ 12.23% สูงสุดที่ 9.50 บาท ต่ำสุดที่ 8.20 บาท ด้วยมูลค่าซื้อขาย 107.77 ล้านบาท 
22 ก.พ. 2561

ผู้สื่อข่าวรายงานว่า ราคาหุ้นบริษัท ดับบลิวพี เอ็นเนอร์ยี่ จำกัด (มหาชน) หรือ WP ล่าสุด ณ เวลา 16.30 น. อยู่ที่ 8.25 บาท ลบ 1.15 บาท หรือ 12.23% สูงสุดที่ 9.50 บาท ต่ำสุดที่ 8.20 บาท ด้วยมูลค่าซื้อขาย 107.77 ล้านบาท โดยการปรับตัวของราคาหุ้นในวันนี้จากจุดสูงสุดที่ 9.50 บาท มาจนถึงจุดต่ำสุดที่ 8.25 บาท คิดเป็นส่วนต่างถึง 15.85%

ทั้งนี้ราคาหุ้น WP ปรับตัวลดลงแรงสุดนับตั้งแต่กลับเข้ามาซื้อขายในตลาดหลักทรัพย์แห่งประเทศไทยอีกครั้ง เมื่อวันที่ 1 ก.พ.2561 ที่ผ่านมา โดยราคาปิดของการเข้าซื้อขายวันแรกอยู่ที่ 12.30 บาท
โดยจากการตรวจสอบของ “ข่าวหุ้นธุรกิจออนไลน์” พบว่า มีแรงขายหุ้น WP ออกมาอย่างหนักตั้งแต่ช่วงเวลาประมาณ 15.55 น. ส่งผลราคาหุ้นปรับตัวลดลงอย่างหนักในช่วงใกล้ปิดการซื้อขาย
 